2.12. 92 De Europæiske Fællesskabers Tidende Nr. L 351/33 RÅDETS BESLUTNING af 23. november 1992 om bemyndigelse af Kongeriget Nederlandene til at anvende en foranstaltning, der fraviger artikel 21 i sjette direktiv 77/388/EØF om harmonisering af medlemsstaternes lovgivning om omsætningsafgifter (92/545/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdi- afgiftssystem : ensartet  beregningsgrundlag (), særlig artikel 27, under henvisning til forslag fra Kommissionen, og . ud fra følgende betragtninger : I medfør af artikel 27, stk. 1, i ovennævnte direktiv kan Rådet med enstemmighed på forslag af Kommissionen - give en medlemsstat tilladelse til at indføre særlige foran- staltninger, der fraviger bestemmelserne i nævnte direktiv, for at forenkle afgiftsopkrævningen eller for at undgå visse former for svig eller unddragelse ; Kongeriget Nederlandene har ved skrivelse, som Kommissionen modtog den 11. februar 1992, anmodet om tilladelse til. at indføre en særforanstaltning for konfektionsbranchen, der fraviger artikel 21, nr. 1, litra a), i nævnte direktiv ; foranstaltningen tager sigte på at bekæmpe den skat- teunddragelse, der sker i forholdet mellem på den ene side konfektionsfabrikkerne, som arbejder for butikskæ- der, og på den anden side de små systuer (underentrepre- nører), hvor konfektionsfabrikkerne lader arbejdet udføre ; denne form for svig — som består i, at underentrepre- nøren fakturerer momsen til konfektionsfabrikken, men undlader at indbetale den til statskassen, samtidig med at konfektionsfabrikken foretager fradrag herfor — lader sig vanskeligt bekæmpe med det nuværende opkrævningssy- stem ; den af Kongeriget Nederlandene påtænkte foranstaltning består i, at den moms, som normalt i henhold til artikel 21 i direktiv 77/388/EØF skal erlægges af under- entreprenøren, inddrives hos konfektionsfabrikken ; undtagelsesforanstaltningen vil ikke få nogen negativ indvirkning på de af Fællesskabets egne indtægter, der hidrører fra merværdiafgiften ; ()) EFT nr. L 145 af 13. 6. 1977. Direktivet er senest ændret ved direktiv 91/680/EØF (EFT nr. L 376 af 31. 12. 1991, s. 1). den pågældende foranstaltning er midlertidig, således at der kan foretages en evaluering af undtagelsesforanstalt- ningens virkning efter en vis anvendelsesperiode ; Kommissionen forelægger senest den 31. december 1996 Rådet en rapport om anvendelsen af denne bemyndigelse om nødvendigt ledsaget af et forslag til beslutning om forlængelse af den pågældende bemyndigelse ; de øvrige medlemsstater blev underrettet om Kongeriget Nederlandenes anmodning den 10. marts 1992 — VEDTAGET FØLGENDE BESLUTNING : Artikel 1 Som fravigelse fra artikel 21, nr. 1, litra a), i direktiv. 77/ 388/EØF bemyndiges Kongeriget Nederlandene til indtil den 31. december 1996 at anvende en ordning, hvorved forpligtelsen til at erlægge merværdiafgiften til statskassen flyttes fra underentreprenøren til konfektionsfabrikken (hovedentreprenøren). Artikel 2 Efter gennemgang af en rapport fra Kommissionen om anvendelsen af den i artikel 1 omhandlede bemyndigelse, om nødvendigt ledsaget af et forslag til beslutning, træffer Rådet på grundlag af dette forslag senest den 31. december 1996 bestemmelse om, hvorvidt den omhandlede bemyndigelse skal forlænges. Artikel 3 Denne beslutning er rettet til Kongeriget Nederlandene. Udfærdiget i Bruxelles, den 23. november 1992. På Rådets vegne N. LAMONT Formand